Hezetasun

Hezetasuna airean edo beste gai batean (arropa, ogia, gai kimikoa...) dagoen ur edo lurrun kopurua da. Alegia, gorputz batek itsatsia duen ura, lurrunduz gero airearekin nahasten dena.

 Hezetasuna neurtzeko unitate eta magnitudeak 

Arloaren arabera, hezetasunak magnitude desberdinak adierazten du:

 Izena Unitatea MagnitudeakHezetasun erlatiboa% lurrun presioa / lurrun masa Hezetasun absolutuag/m³lurrun masa / aire bolumenaHezetasun kopurua%ur masa / produktu masaUr edukiagura/g<sub>aire lehorra</sub>lurrun masa / aire lehorraren masaHezetasun espezifikoagura/kg<sub>aire hezea</sub>lurrun masa / aire hezearen masa

 Airearen hezetasuna 

Airean dagoen ur lurrun kopurua, itsasoetako, ibaietako eta aintziretako uretatik sortzen dena. Eguratsaren ezaugarririk aldakorrena da, eta eguraldiaren eta klimaren osagai nagusietakoa. Aireko hezetasunak tenperatura aldarazten du, Lurreko eta Eguzkiko irradak bereganatzen baititu.

Eguratsean zenbat eta lurrun kopuru handiagoa izan, orduan eta ekaitza sortzeko energia handiagoa izaten da.

Aireak har dezakeen lurrun kopurua ez da bera leku eta une guztietan, tenperaturaren arabera aldatu egiten baita (30 °C-an aireak % 4-ko lurruna izan dezake, baina -40 °C-an ezin du % 2-tik gora lurrun izan).

Aire bolumen batek tenperatura jakin batean har dezakeen lurrun guztia duenean, airea asea dela esaten da. Ase gabe dagoen airea hiru modutan asetzen da: ura lurrundu eta airera joanik, tenperatura desberdina duten bi aire masa nahasturik, eta ohikoena, airea hozturik, lurrunari eusteko ahalmena galdu egiten baitu hala. Airea asea denean, laino edo hodei bilakatzen da lurruna. Airea hozten jarraitzen bada, euria, elurra, kazkabarra, etab. egiten du.

 Ikus, gainera 
 Klima

 Erreferentziak 

 Kanpo estekak 

Kategoria:Atmosferaren termodinamika
Kategoria:Magnitude fisikoak
Kategoria:Klima
Kategoria:Hezetasuna eta higrometria